Deksels lekker diva-va-voem: 'n vonkresensie
Theatre on the Square, Nelson Mandela Square, Johannesburg
1 tot 18 September 2004.
Ter inleiding s� Genna Lewis, wat die stuk geskryf en ook saam met Kevin Feather die regie behartig het: "Divas are living proof that God is a woman with a silly sense of humour!" Ongetwyfeld, is hoe ek dit kan beaam.
Fopossers is di� girls gewis ook nie. Sumari, Genevieve en Tahirib is pure vrou, een hnderd persent, en hulle kan die krane behoorlik oopdraai as dit by perform kom. Suiwer, onpretensieus en met oorgawe vertel hulle die stories van ander merkwaardige vroue, deur 'n song, 'n dans of 'n staaltjie.
Hulle vat 'n mens op 'n mallemeule, 'n rondomtalie van bekende treffers deur van Piaf tot Aretha. Gooi selfs 'n Afrika-flavour in, met lekker saamklap- en saamsing-songs deur ons eie Mama Afrika, Miriam Makeba. Op hierdie trant word selfs Sarie Marais opgejazz vir die okkasie.
Dus, as regte meisies met groot hare, plenty houding en allemintige stemme, begelei deur 'n live, all-woman band, jou opgewonde maak, is die show beslis vir jou. Baie bly ek het dit nie misgeloop nie.